Preet Bharara

Preetinder Singh «Preet» Bharara (født 1968) er en amerikansk jurist og tidligere embetsmann. Han var føderal anklager (U.S. attorney) i det føderale distriktet Southern District of New York, et embete han ble utnevnt til av USAs president Barack Obama i 2009. Han ble avskjediget av president Donald Trump i mars 2017.

Bharara ble født i Punjab i India til en far som var sikh og en mor som var hindu. Han vokste opp en forstad i Monmouth County i New Jersey og gikk på skole i Tinton Falls i New Jersey, hvor han gikk ut som beste elev (valedictorian) i 1986. Han fikk sin bachelor of arts med magna cum laude fra Harvard College i 1990 og sin grad innen rettsvitenskap fra Columbia Law School i 1993, hvor han var redaksjonsmedlem i Columbia Law Review.

Referanser 

Påtalejurister i USA
Personer fra Firozpur